તિાવુ
༄༅། །གྲནྠ བཛྲ པཱ ད སྱ བྲྀ ཏྟི ཡོ གཱི ཤྭ ར ཤྲཱི མ ཧཱ བྷུ མི པཱཎྜ བཾ
༄༅། །གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་
বঁধইসমানিকীত্তনাঘ্রন্নবিল্পবতিয়া ৷
བནྡེ ཡ མཱ རི ཀཱིརྟི ཎཱ པྲ ཤྣ བི ཧཱ ར ཏི སྨ། །
ལ་བནྡེ་གཤིན་རྗེ་གྲགས་ཀྱིས་ཞུས་པ་བཞུགས་སོ། །

ས་སྐྱ་བཀའ་འབུམ། ༼ཅི》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་ལྔ་པ།
༄། །དགྱེས་རྡོར་རྒྱུད་ཀྱི་དོན་གཟིགས་པ། །
པཎ་ཆེན་ཛ་ཡ་ཤྲཱི་རི་རྒྱལ། །
༄། །བཟོད་པ་ཐོབ་པའི་མཆོག་གྱུར་པ། །
རྣལ་འབྱོར་གྲུབ་པ་སྟག་བྱང་སེམས། །
༄༅། །ཨོཾ་སྭསྟི་སིདྡྷ། གཞུང་རྡོ་རྗེའི་ཚིག་རྐང་གི་འགྲེལ་པ། རྣལ་འབྱོར་དབང་
ཕྱུག་དཔལ་ས་སྐྱ་པ་ཆེན་པོ་ལ་ངམ་ཤོད་བནྡེ་གཤིན་རྗེ་གྲགས་ཀྱིས་ཞུས་པ། རྗེ་
བཙུན་བླ་མ་དམ་པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བདག་
སོགས་སེམས་ཅན་ཐམས་ཅད་ཐུགས་བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་
བརླབ་ཏུ་གསོལ། རྡོ་རྗེའི་ཚིག་རྐང་འདི་ལ་དོན་གཉིས་ཏེ། བླ་མ་དམ་པའི་ཞབས་
ལ་ཕྱག་འཚལ་ཞིང་ལམ་འབྲས་བཤད་པར་དམ་བཅའ་བ་དང་། གཞུང་དངོས་
སོ། །དང་པོ་ལ་བླ་མ་ཞེས་བྱ་བ་ནི། ངོ་བོ་གཅིག་ལ་ཡོན་ཏན་གྱི་ལྡོག་པས་ཕྱེ་ན་
བཞི་སྟེ། ལུས་ལ་བུམ་པའི་དབང་བསྐུར་ནས་ལུས་ཉིད་སྤྲུལ་པའི་སྐུར་སྟོན་པ་ཕྱིའི་
སྒྲོ་འདོགས་ཡོངས་སུ་གཅོད་པར་བྱེད་པའི་བླ་མ་རྡོ་རྗེ་སློབ་དཔོན། ངག་ལ་གསང་
བའི་དབང་བསྐུར་ནས་ངག་ཉིད་ལོངས་(༢)སྤྱོད་རྫོགས་པའི་སྐུར་སྟོན་པ་ནང་རང་
2-

གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་ལ་བནྡེ་གཤིན་རྗེ་གྲགས་ཀྱིས་ཞུས་པ།
བྱུང་གི་ཡེ་ཤེས་སྟོན་པར་བྱེད་པའི་བླ་མ་རྡོ་རྗེ་སློབ་དཔོན། སེམས་ལ་ཤེས་རབ་ཡེ་
ཤེས་ཀྱི་དབང་བསྐུར་ནས་སེམས་ཉིད་ཆོས་ཀྱི་སྐུར་སྟོན་པ་གསང་བ་ལྷན་ཅིག་སྐྱེས་
པའི་ཡེ་ཤེས་སྟོན་པར་བྱེད་པའི་བླ་མ་རྡོ་རྗེ་སློབ་དཔོན། ལུས་ངག་ཡིད་གསུམ་ཀ་
ལ་དབང་བཞི་པ་བསྐུར་ནས་སྙིང་པོ་ཡེ་ཤེས་རླུང་ངོ་བོ་ཉིད་ཀྱི་སྐུར་སྟོན་པ་མཐར་
ཐུག་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་སྟོན་པར་བྱེད་པའི་བླ
མ་རྡོ་རྗེ་སློབ་དཔོན་ཞེས་བྱའོ། །སྦྱང་གཞི་བཞི་དང་དབང་བཞི་དང་ལམ་བཞི་དང་
ལྟ་བ་བཞི་དང་འབྲས་བུ་བཞིར་ཡོད་པས་བླ་མ་བཞི་འོང་བ་ཡིན་ནོ། །དམ་པ་ཞེས་
བྱ་བ་ནི། སློབ་དཔོན་ལ་སྤྲུལ་པའི་སྐུ་ཡེ་ཤེས་ཀྱི་མཁའ་འགྲོ་མ་ཡིན་ལ། ཕྱི་རབས་པ་
རྣམས་ལ་སྦྱང་གཞི་བཞི་སྐུ་བཞིར་སྒྱུར་བའི་རྟེན་འབྲེལ་གནང་བའི་དམ་པའོ། །དེའི་
ཞབས་ཀྱི་པདྨ་ལ་རེག་ན་བདག་གི་རྒྱུད་ལ་ཡོན་ཏན་ཐམས་ཅད་སྐྱེད་པར་བྱེད་པའི་
ཕྱིར་བླ་མ་ལ་དྭངས་པའི་དད་པ་ཁྱད་པར་ཅན་གྱིས་ཀུན་ནས་བསླང་བས་ལུས་ངག་
ཡིད་གསུམ་གྱིས་བཏུད་ཅེས་པའོ། །ལམ་ལ་འཇིག་རྟེན་དང་འཇིག་རྟེན་ལས་འདས་
པའི་ལམ་གཉིས། འཁོར་ལོ་འཆམས་པ་དང་འཁོར་ལོ་བསྐོར་བའི་ལམ་གཉིས། དྲོད་
ཀྱིས་བསྡུས་པ་དང་རྟགས་ཀྱིས་བསྡུས་པའི་ལམ་གཉིས། ཡེ་ཤེས་འཇུག་ལྡོག་དང་རྣམ་
རྟོག་འཇུག་ལྡོག་གི་ལམ་གཉིས་ཏེ། རྣམ་གྲངས་ཀྱི་ཚུལ་གྱིས་བརྒྱད་དོ། །འབྲས་བུ་
ནི་ཚུལ་གསུམ་སྟེ། བདག་ཉིད་ལ་ཚོགས་རྫོགས་ཤིང་རྟེན་འབྲེལ་འགྲིག་པའི་ཆེ་བ་
རྟེན་དང་བརྟེན་པ་གནས་འགྱུར་གྱི་སྐུ་ལྔ། གཞན་དོན་གྱི་ཆེ་བ་སེམས་ཅན་སེམས་
མ་སྐྱེས་པ་བསྐྱེད་པ་ལ་སོགས་པ། བདག་གཞན་གཉིས་ཀའི་ཆེ་བ་འཁོར་ཚོམ་བུ་
གཅིག་དང་བཅས་ཏེ་འཚང་རྒྱ་བའོ། །གསང་སྔགས་འབྲས་བུ་ལམ་དུ་
་འབྲས་བུ་ལམ་དུ་བྱེད་པས་ལམ་
འབྲས་བུ་དང་བཅས་པའི་གདམས་ངག །གནས་གྱུར་ཡེ་ཤེས་སུ་འདོད་པས་འབྲས་
བུ་ལམ་དང་བཅས་པའི་གདམས་ངག །ཡི་གེའི་རྟེན་འབྲེལ་གཅིག་ཤེས་པས་མང་
-3-

ས་སྐྱ་བཀའ་འབུམ། ༼ཅ》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་ལྔ་པ།
པོ་ཤེས་པའི་གདམས་ངག །སྡེ་སྣོད་གསུམ་ཀའི་བརྗོད་བྱ་འདིར་འདུ་བས་སྡེ་སྣོད་
གསུམ་གྱི་དེ་ཁོ་ན་ཉིད་ཤེས་པའི་གདམས་ངག །གང་ཡང་ཏིང་ངེ་འཛིན་དུ་ངོ་ཤེས་
པས་སྐྱོན་ཡོན་ཏན་དུ་སློང་བའི་གདམས་ངག །ཀྵ་ཡིག་ལ་སོགས་ཀྱི་རྟེན་འབྲེལ་གྱི་
གནད་ཤེས་པས་བར་ཆད་དངོས་གྲུབ་ཏུ་ལེན་པའི་གདམས་ངག །ཏིང་ངེ་འཛིན་གྱི་
རྒྱུ་ལམ་འབྲས་བུ་ཐམས་ཅད་ཤེས་པས་ཏིང་ངེ་འཛིན་ངོ་ཤེས་པས་བསམ་གཏན་གྱིས་
གེགས་སེལ་བའི་གདམས་ངག །བར་ཆད་ཀྱི་ཆོས་ཐམས་ཅད་ངོ་བོ་མ་གྲུབ་པར་ཤེས་
པས་བར་ཆད་ངོ་ཤེས་པས་བདུད་ཀྱི་གེགས་སེལ་བའི་གདམས་ངག །བདག་གི་རྟེན་
དང་བརྟེན་པ་ལྔ་རྟེན་(༣)འབྲེལ་ལྔས་སྐུ་ལྔར་བསྒྱུར་བས་གསེར་འགྱུར་གྱི་རྩི་ལྟ་བུའི་
གདམས་ངག །དགོས་འདོད་ཐམས་ཅད་འབྱུང་བས་ཡིད་བཞིན་གྱི་ནོར་བུ་རིན་པོ་
ཆེ་ལྟ་བུའི་གདམས་ངག །བླ་མའི་གདམས་ངག་མེད་པར་མི་ཕྱེད་པས་རྡོ་རྗེའི་ཚིག་
རྐང་ཞེས་བྱའོ། །གསུང་མདོ་ཞེས་བྱ་བ་ནི། སྤྲུལ་པའི་སྐུ་ཡེ་ཤེས་ཀྱི་མཁའ་འགྲོ་མས་
རྗེས་སུ་གནང་བ་ཐོབ་པ་ལྟ་བུ་ཡིན་ལ། བྲི་བར་བྱ་ཞེས་བྱ་བ་ནི། སློབ་དཔོན་ནག་
པོ་པ་ལ་སོགས་པ་རྣམས་ཀྱི་དོན་དུའོ། །
༈ གཞུང་དངོས་ལ་གཉིས་ཏེ། ལམ་དང་འབྲས་བུའོ། །ལམ་ལ་གཉིས་ཏེ།
ལམ་རྒྱས་བསྡུས་གསུམ་དུ་བསྟན་པ་དང་།
ལམ་ཟབ་འབྲིང་གསུམ་དུ་བསྟན་པའོ། །
དང་པོ་ལ་གསུམ་སྟེ། རྒྱས་པར་བསྟན་པ་དང༌།
འབྲིང་དུ་བསྟན་པ་
དང་། མདོར་བསྡུས་ཏེ་བསྟན་པའོ། །དང་པོ་ལ་གསུམ་སྟེ། འཁོར་འདས་ཐུན་
མོང་གི་ལམ་བསྟན་པ་དང༌། འཁོར་ལོ་འཆམས་པ་འཇིག་རྟེན་པའི་ལམ་བསྟན་པ་
དང༌་། འཁོར་ལོ་བསྐོར་བ་ལོ་ཀ་ལས་འདས་པའི་ལམ་བསྟན་པའོ། །
འཁོར་འདས་ཐུན་མོང་གི་ལམ་ལ་བདུན་ཏེ། སྣང་བ་གསུམ་དུ་བསྟན་པའི་
4

གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་ལ་བནྡེ་གཤིན་རྗེ་གྲགས་ཀྱིས་ཞུས་པ།
ལམ། རྒྱུད་གསུམ་དུ་བསྟན་པའི་ལམ། ཚད་མ་བཞིར་བསྟན་པའི་ལམ། གདམས་
ངག་དྲུག་ཏུ་བསྟན་པའི་ལམ། སྙན་བརྒྱུད་བཞིར་བསྟན་པའི་ལམ། རྟེན་འབྲེལ་
ལྔར་བསྟན་པའི་ལམ། ཐབས་ཤེས་རབ་ཀྱི་ཕྱོགས་སུ་ལྷུང་བའི་རྣལ་འབྱོར་པའི་ལམ་
གྱི་བར་ཆད་བསྲུང་བའོ། །
༈ སྣང་བ་གསུམ་དུ་བསྟན་པའི་ལམ་ལ་གསུམ་སྟེ། མ་དག་པའི་སྣང་བ་དང་།
ཉམས་ཀྱི་སྣང་བ་དང༌། དག་པའི་སྣང་བའོ། །དེ་རེ་རེ་ལ་ཡང་གསུམ་གསུམ་
སྟེ། རྟེན་གང་ཡིན་པ། རྒྱུ་གང་ཡིན་པ། སྣང་བ་གང་ཡིན་པའོ། །དང་པོའི་རྟེན་
ནི་སེམས་ཅན་ལ་ཞེས་བྱ་སྟེ། སྤྱིར་འགྲོ་བ་རིགས་དྲུག་གིས་བསྡུས་པ་ལ་བྱེ་བྲག་ཏུ་
གང་ཟག་གཅིག་གི་རྒྱུད་ལ་བཞག །རྒྱུ་ནི་ཉོན་མོངས་པ་ལ་ཞེས་སྨོས་ཀྱང༌། འཁོར་
བ་ཐོག་མ་མེད་པ་ནས་ལས་དང་ཉོན་མོངས་པའི་བག་ཆགས་ཀྱི་དབང་གིས་སྣང་བ་
ནི་མ་དག་པའི་སྣང་བ་སྟེ། དེ་ལ་གཉིས། འགྲོ་བ་རིགས་དྲུག་ཀ་ལ་མཐུན་སྣང་དུ་
གྲུབ་པ་འཁྲུལ་པའི་སྣང་བ་དང༌། བདེ་སྡུག་སོ་སོར་ཉམས་སུ་མྱོང་བ་ལས་ཀྱི་སྣང་
བའོ། །གཉིས་པའི་རྟེན་ནི་རྣལ་འབྱོར་པ་ལ་ཞེས་པ་སྟེ། དེ་ལ་གསུམ། དབང་པོ་
ལྔ་ཚང་བས་ལུས་ཁྱད་པར་དུ་གྱུར་པའི་རྟེན་གྱི་གང་ཟག །ཐོས་བསམ་དང་བསླབ་
པ་དང་དབང་གིས་རྒྱུད་ཡོངས་སུ་དག་པའི་གང་ཟགག །ཕྱོགས་མེད་གསུམ་གང་
རུང་གི་ཉམས་རྒྱུད་ལ་སྐྱེས་པའི་གང་ཟག་གོ། །རྒྱུ་ནི་ཏིང་ངེ་འཛིན་ལ་ཞེས་སྨོས་
ཀྱང་། བསྒོམ་པའི་སྟོབས་ཀྱིས་གསང་བ་རྟེན་འབྲེལ་རྩ་ཡི་གེའི་ཕོ་བྲང་དུ་ནང་རྟེན་
འབྲེལ་རླུང་སེམས་མཁའ་འགྲོ་ཡབ་ཡུམ་བཅུས་བྱིན་གྱིས་བརླབས་པའོ། །སྣང་བ་ནི་
ཉམས་ཀྱི་སྣང་བ་སྟེ། འཇུག་པ་སེལ་བའི་ལམ། ཆགས་པ་གཅོད་པའི་ལམ། བྱང་
ཆུབ་ཆེན་པོའི་ལམ་གསུམ། ལུས་ཉམས། སེམས་ཉམས། རྨི་ཉམས་གསུམ། རླུང་
-5

ས་སྐྱ་བཀའ་འབུམ། ༼ཅི》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་ལྔ་པ།
ལོག་གི་རྟེན་འབྲེལ། མཐོང་སྣང་གི་རྟེན་འབྲེལ། རྨི་ལམ་གྱི་རྟེན་འབྲེལ་
གསུམ། རྣམ་རྟོག་སྔོན་དུ་སོང་བའི་དྲོད། ཁམས་དགུ་འདུས་པའི་དྲོད།
འབར་ཞིང་འདུས་པའི་དྲོད་གསུམ།
ཐིག་ལེ་
མཚན་ཉིད་སྣ་ཚོགས་ཀྱི་ཏིང་ངེ་འཛིན། རང་
བཞིན་སྟོང་པའི་ཏིང་ངེ་འཛིན། ངོ་བོ་ཟུང་འཇུག་གི་ཏིང་ངེ་འཛིན་ཏེ། དེ་ལྟར་
ཉམས་བཅོ་ལྔ་པོ་ཐམས་ཅད་ཀྱང་རིམ་པ་ཡིན་མིན་དུ་སྐྱེ་བས་ཏིང་ངེ་འཛིན་དུ་ངོ་
ཤེས་པར་བྱས་(༤)ལ་ལམ་དུ་བསྲེལ་ལོ། །གསུམ་པའི་རྟེན་ནི་བདེ་བར་གཤེགས་པ་
ལ་ཞེས་པ་སྟེ། དེ་ལ་བཞི། ཕྱི་དབྱིབས་ཀྱི་བདེ་བར་གཤེགས་པ་སྟེ་ཚོགས་གཉིས་ཀྱི་
ལམ་བདེ་བ་ནས་གཤེགས་པས་སོ། །ནང་སྔགས་ཀྱི་བདེ་བར་གཤེགས་པ་སྟེ། དབུ་
མའི་ལམ་བདེ་བ་ནས་གཤེགས་པའོ། །གསང་བ་དབང་གི་བདེ་བར་གཤེགས་པ་སྟེ་
ཡུམ་གྱི་མཁའ་བདེ་བ་ཆེན་པོ་ནས་གཤེགས་པས་སོ། །མཐར་ཐུག་དེ་ཁོ་ན་ཉིད་ཀྱི་
བདེ་བར་གཤེགས་པ་སྟེ་རྣམ་ཐར་སྒོ་གསུམ་གྱི་ལམ་བདེ་བ་ནས་གཤེགས་པའོ། །དེའི་
སྐུ་མི་ཟད་པ་ནི་སྐུའི་གསང་བ་བསམ་གྱིས་མི་ཁྱབ་པ་དང་༌།
གང་ལ་ཅིས་འདུལ་བ་
དེ་ལ་དེའི་རྣམ་པར་སྣང་བ་སྐུ་ཐམས་ཅད་པའོ། །གསུང་མི་ཟད་པ་ནི་གསུང་གི་
གསང་བ་བསམ་གྱིས་མི་ཁྱབ་པ་དང་། འགྲོ་བ་མཐའ་དག་གི་སྐད་དུ་ཆོས་སྟོན་
པ་གསུང་ཐམས་ཅད་པའོ། །ཐུགས་མི་ཟད་པ་ནི་ཐུགས་ཀྱི་གསང་བ་བསམ་གྱིས་
མི་ཁྱབ་པ་དང་། རྟེན་འབྲེལ་མ་ལུས་པ་མཁྱེན་པ་ཐུགས་ཐམས་ཅད་པའོ། །རྒྱན་
གྱི་ཞེས་པ་ནི།
རང་གཞན་གཉིས་ཀ་ལ་མཛེས་ཤིང་ཡིད་དུ་འོང་བའོ། །འཁོར་ལོ་
ལ་ཞེས་པ་ནི། མཛད་པ་ཕྲིན་ལས་ཀྱི་འཁོར་ལོ་སྟེ་དོན་བྱེད་པ་དང་བྱས་པ་གཉིས་
ཀས་ཀྱང་འཁོར་བ་མ་སྟོངས་ཀྱི་བར་དུ་སེམས་ཅན་གྱི་དོན་རྒྱུན་མི་འཆད་པར་མཛད་
པའོ། །རྒྱུ་ནི་འདིར་མ་སྨོས་ཀྱང་ཤུགས་ཀྱིས་བསྟན་པ་འོག་ནས་འབྱུང་བའི་ཕྱིར་དང་
ནང་གི་རྟེན་འབྲེལ་འགྲོས་བཞི་ཐིམ་པའོ། །སྣང་བ་ནི་དག་པའི་སྣང་བའོ་ཞེས་པ་
-6-

གཞུང་རྡོ་རྗེའི་ཚིག་རྐང་གི་འགྲེལ་པ་རྣལ་འབྱོར་དབང་ཕྱུག་དཔལ་ས་སྐྱ་པ་ཆེན་པོ་ལ་བནྡེ་གཤིན་རྗེ་གྲགས་ཀྱིས་ཞུས་པ།
སྟེ། མདོར་ན་རང་གི་ཡེ་ཤེས་ཡོངས་སུ་དག་པ་གཅིག་ཉིད་ལས་མ་གཏོགས་པ་
འཁོར་འདས་ཀྱི་སྣང་བ་ཐམས་ཅད་ཐ་དད་མེད་པར་རྟོགས་ཏེ། དེ་ཙམ་ན་འཁོར་
འདས་རོ་གཅིག །སེམས་ཅན་དང་སངས་རྒྱས་རྒྱུད་གཅིག །ལམ་དང་འབྲས་བུ་རོ་
གཅིག །སྤང་བྱ་དང་གཉེན་པོ་རོ་གཅིག །དེ་ཙམ་ན་བླང་དོར་གཉིས་མེད། སྤང་
ཐོབ་གཉིས་མེད་ཅེས་བྱ་བའི་དོན་བསྟན་ཏོ། །
༈ རྒྱུད་གསུམ་དུ་བསྟན་པའི་ལམ་ལ་གསུམ་སྟེ། ཀུན་གཞི་རྒྱུ་རྒྱུད། ལུས་
ཐབས་རྒྱུད། ཕྱག་རྒྱ་ཆེན་པོ་འབྲས་བུའི་རྒྱུད་དོ། །ཡང་ཀུན་གཞི་རྩ་རྒྱུད། ལུས་
བཤད་རྒྱུད། སྐུ་གསུང་ཐུགས་རྡོ་རྗེ་འབྲས་བུའི་རྒྱུད་དོ། །
ཀུན་གཞི་ཉིད་གང་ཡིན་པ་དང་། དེའི་
ཀུན་གཞི་རྒྱུ་རྒྱུད་ལ་དོན་བདུན་ཏེ།
རྟེན་གང་ཡིན་པ་དང༌་། རྟེན་དེ་ལ་ཚུལ་ཇི་ལྟར་བརྟེན་པ་དང༌། དེ་རྒྱུ་རྒྱུད་དུ
གཞག་པ་དང༌། དེ་རྩ་རྒྱུད་དུ་གཞག་པ་དང་། རྟེན་དང་བརྟེན་པའི་འབྲེལ་
བརྩི་བ་དང་། འཁོར་འདས་ཚང་བའི་ཚང་བརྩི་བའོ། །ཀུན་གཞི་ཉིད་གང་ཡིན་
པ་ནི། སེམས་མྱོང་རིག་བྱེ་བྲག་ཏུ་མ་ཕྱེ་བ་རིས་དང་ཕྱོགས་སུ་མ་ལྷུང་བ། ཐབས་
རིག་པ་གསལ་ལ་མ་འགགས་པ་ངོ་བོ་སྟོང་པ་ཉིད་ལ་ཀུན་གཞི་ཞེས་བྱའོ། །ཅིའི་ཕྱིར་
ཀུན་གཞི་ཞེས་བྱ་ཞེ་ན། ཐབས་ཀྱིས་མ་ཟིན་པ་དང་ཟིན་པའི་བྱེ་བྲག་གིས་འཁོར་
འདས་གཉིས་ཀའི་གཞིར་གྱུར་པའི་ཕྱིར་རོ། །ཀུན་གཞི་ཉིད་ཕྱི་རོལ་ཡུལ་གྱི་ཞེན་པ་
ལ་བརྟེན་ནས་ཉོན་མོངས་པ་སྐྱེ་བས་ཉོན་མོངས་པའི་ཀུན་ནས་ཉོན་མོངས་པ། དེ་
ལ་བརྟེན་ནས་ལས་སོགས་པས་ལས་ཀྱི་ཀུན་ནས་ཉོན་མོངས་པ། དེ་ལ་བརྟེན་ནས་
འབྲས་བུ་སྐྱེ་བ་ལེན་པས་སྐྱེ་བའི་ཀུན་ནས་ཉོན་མོངས་པའོའོ། །འདུ་ལུགས་གསུམ་མམ་
7

ས་སྐྱ་བཀའ་འབུམ། ༼ཅི》 ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་ལྔ་པ།
ཁྲིད་ལུགས་གསུམ་ལ་སོགས་པས་ལམ་ཁྲིད་པ་ལ་བརྟེན་ནས་བླ་ན་མེད་པའི་བྱང་ཆུབ་
ཏུ་འགྱུར་རོ། །དེའི་རྟེན་གང་ཡིན་(༥)པ་ལའང་བཞི་སྟེ། ལུས་རྩ་དང་། རྩ་ཡི་གེ་
དང༌་། ཁམས་བདུད་རྩི་དང༌།
སྙིང་པོ་ཡེ་ཤེས་རླུང་ངོ་། །ལུས་རྩ་ནི་རྟེན་ལུས་
རགས་པ་དབང་པོའི་རྟེན་ཁོག་པ་དང་བཅས་པ། ཕྲ་བ་རྩ་བྱེ་བ་ཕྲག་ཕྱེད་དང་བཞི་
དང༌་། རྩ་ཕྲན་སྟོང་ཕྲག་བདུན་ཅུ་རྩ་གཉིས་དང༌་། རྩ་རིན་པོ་ཆེའི་ཕོ་བྲང་བཞི་ལ་
རྩ་བརྒྱ་ཉི་ཤུ་དང་། རྩ་སུམ་ཅུ་རྩ་གཉིས་དང༌་། རོ་རྐྱང་དང་ཀུན་འདར་རོ། །རྩ་
ཡི་གེ་ནི་རགས་པ་རྡོ་རྗེ་དང་པདྨ། ཕྲ་བ་རླུང་ལ་བརྟེན་པ་བྷ་གའི་དཀྱིལ་འཁོར་དུ་
ཡི་གེ་བཅུ་བཞི་ནས་ཨེ་ཝཾ་གྱི་བར་དུའོ། །ཁམས་བདུད་རྩི་ནི་རགས་པ་རྩ་རྣམས་ཀྱི་
ནང་ན་ཁམས་བསམ་གྱིས་མི་ཁྱབ། ཕྲ་བ་ནི་ཤིན་ཏུ་དྭངས་པའི་རྒྱ་མཚོར་ཉི་མ་ཤར་
བའམ། བྱ་ཀོ་ཀ་ལི་ཀའི་ལྐོག་མའམ། རྩི་སྐྱའི་ཁར་ཟིལ་པ་ཆགས་པ་ལྟ་བུར་གནས་
པའོ། །རླུང་ནི་ངག་རགས་པ་སྨྲ་བ་དང་བརྗོད་པ། ཕྲ་བ་རླུང་སྟེ་དེ་ཡང་གྲངས་ཀྱི་
དབང་དུ་བྱས་ན་ཉི་ཁྲི་ཆིག་སྟོང་དྲུག་བརྒྱ། རྣམ་པར་དབྱེ་བའི་དབང་དུ་བྱས་ན་
ལས་ཀྱི་རླུང་བཅུ་ནས་ལྡང་འཇུག་གནས་པའི་བར་དུའོ། །རྟེན་དེ་ལ་ཚུལ་ཇི་ལྟར་
བརྟེན་པ་ནི། རྟེན་དང་བརྟེན་པ་ཐ་མི་དད་པར་གནས་ཏེ། མེ་ཏོག་དང་མེ་ཏོག་
གི་དྲི་ལྟར་གྲུབ་བདེ་གཅིག་པའོ། །དེ་རྒྱུ་རྒྱུད་དུ་གཞག་པ་ནི། ཐབས་ཀྱི་རྐྱེན་དང་
མ་ཕྲད་ན་